Nykyaikainen ja energiatehokas passiivitalo.
Energianäkökulmasta messujen mallikohteeksi valittiin passiivitalo numero 31 "Teematalo". Näytteilleasettaja on Teematalot Oy. RKL:n raati totesi suunnittelun lähtökohtana olleen rakennuksen sijoittamisen tontille energiatehokkaasti ilmansuunnat huomioiden. Myös talon rakenteet täyttävät hyvin passiivitalon vaatimukset.
Talossa on ilmanvaihtolämmitys, jonka vuotuinen käytön hyötysuhde on tämän hetken huippua, lisäksi talossa on takka/leivinuuni antamaan lisäenergiaa tarvittaessa. Luodussa Teema passiivitalo -konseptissa rakennuksen energiantarve on taloudellisesti minimoitu ja samalla kuitenkin taataan rakennuksen hyvä sisäilmasto. Passiivitalon lämpöhäviöt ovat niin pienet, että tavanomainen lämmitysjärjestelmä on tarpeeton.
Huonekohtaisesta ilmanvaihtolämmityksestä huolehtii Climecon ECO-sarjan ilmalämmittimet. ECO-sarjalla päästään säätämään lämmitystä huonekohtaisesti, jolloin päästään parhaaseen lämpöviihtyvyyteen ja energian optimaaliseen käyttöön. Kanavistoissa tapahtuvat lämpöhäviöt putoavat minimiin, koska lämmitys tapahtuu vasta huoneessa olevan ilmanvaihtolämmittimen avulla, jonka läpi tuloilma virtaa. Lämmityskauden ulkopuolella tuotteet toimivat korkealaatuisina ilmanvaihdon päätelaitteina. Vuoden 2010 kylmä ja pitkä talvi osoitti ECO-sarjan toimivuuden meidän pohjoisissa olosuhteissa. Euroopan pohjoisin passiivitalo Paroc Arctica on niin ikään varustettu ECO-sarjan ilmalämmittimillä.